OzLabs/hebrew-wiki-articles huggingface dataset:
גרגוריוס החמישי

גרגוריוס החמישי (בלטינית: Gregorius V, ברונו מקרינתיה; 972 לערך – 18 בפברואר 999) היה אפיפיור מ-3 במאי 996 ועד מותו.

== תולדות חייו ==
ברונו היה בנו של דוכס קרינתיה, שהיה נכדו של אוטו הראשון, קיסר האימפריה הרומית הקדושה ושירת ככומר של דודנו, אוטו השלישי, קיסר האימפריה הרומית הקדושה.

עם מותו של יוחנן החמישה עשר, הגיעו אוטו וברונו לרומא על מנת למנות את ברונו בן ה-24 לאפיפיור. אולם, אצילי רומא בחרו בכומר יווני מקלבריה לכהונה (הוא נקרא בדיעבד האנטי-אפיפיור יוחנן השישה עשר). אוטו השלישי הצליח לגרום לבחירתו של ברונו לאפיפיור, והוא נטל לעצמו את השם גרגוריוס החמישי. מיד לאחר מכן, ב-21 במאי, הכתיר האפיפיור החדש את דודו לקיסר האימפריה הרומית הקדושה. אולם, עם שובו של אוטו השלישי לגרמניה, השתלטה סיעת אצילי רומא, בסיועו של בסיליוס השני בולגרוקטונוס, קיסר האימפריה הביזנטית, על כס האפיפיור, הדיחה את גרגוריוס החמישי והכתירה את יוחנן השישה עשר. סינוד בישופים שהתכנס בפאביה ב-997 החליט להכתיר מחדש את גרגוריוס שנבחר כחוק ולנדות את יוחנן השישה עשר מן הכנסייה. בפברואר 998 נכנס שוב אוטו השלישי לרומא בראש חייליו, על מנת לוודא שאצילי העיר לא ימרדו עוד נגד האפיפיור הנבחר. חיילי הקיסר תפסו את יוחנן השישה-עשר, שניסה להימלט. הם קצצו את אזניו, חתכו את אפו, עקרו את לשונו, שברו את אצבעותיו וניקרו את עיניו. לאחר מכן הרכיבוהו הפוך על חמור והצעידוהו ברחובות רומא. לאחר מכן נשלח לחיים בגלות במנזר פולדה. מנהיגי המרד נתלו מחומות מבצר סנט אנג'לו. 

במהלך ימי אפיפיוריותו קידם גרגוריוס ככל יכולתו את האינטרסים של דודו הקיסר ושל אצילי גרמניה. 

גרגוריוס מת במפתיע בשנת 999 כשהוא בן 27 שנים בלבד.

== קישורים חיצוניים ==

* [https://en.wikisource.org/wiki/1911_Encyclop%C3%A6dia_Britannica/Gregory_(Popes)/Gregory_V ערך על גרגוריוס החמישי], האנציקלופדיה הקתולית
* [https://en.wikisource.org/wiki/Catholic_Encyclopedia_(1913)/Pope_Gregory_V ערך על גרגוריוס החמישי], המהדורה האחת-עשרה של אנציקלופדיה בריטניקה
* 

==הערות שוליים==

קטגוריה:אפיפיורים בימי הביניים
קטגוריה:אפיפיורים גרמנים
קטגוריה:אפיפיורים במאה ה-10
קטגוריה:ילידי 972
קטגוריה:נפטרים ב-999
הר אנדרסון (וושינגטון)

הר אנדרסון או הר אנדרסן (באנגלית: Mount Anderson) הוא הר ברכס ההרים האולימפיים במדינת וושינגטון שבארצות הברית.

גובהו של ההר 2,231 מטרים מעל פני הים, והוא ההר השני בגובהו במסיב אנדרסון.

ההר מתנשא לגובה של 219 מטרים מעל סביבתו.

ההר ממוקם במרכזו של הפארק הלאומי אולימפיק.

קרחון אנדרסון היה ממוקם בדרום ההר (הקרחון נמס בשנת 2011 בשל התחממות כדור הארץ); וקרחון איל ממוקם בצפון-מערב ההר (קרחון זה נסוג 180 מטרים בין השנים 1990- 2009 - קצב נסיגה של 10 מטרים בשנה, בשל התחממות כדור הארץ); קרחון הנגינג ממוקם במזרח השלוחה הממוקמת מצפון-מערב לפסגת ההר.

הר אנדרסון ממוקם במרכז שלושת קווי פרשת המים שברכס ההרים האולימפיים. מרבית הגשמים שיורדים על המסיב זורמים לנהר דודוואליפס, אשר זורם אל תעלת הוד, לתוך מפרץ פיוג'יט; הגשם אשר יורד על צידו המערבי של ההר זורם במורד נהר קווינאולט לאוקיינוס השקט; הגשם היורד בצד הצפוני-מערבי של ההר זורם אל נהר הייז צפונה אל מיצרי חואן דה פוקה;.

== היסטוריה ==
=== מקור השם ===
שמו של הר אנדרסון ניתן לו על ידי סגן ג'וזף אוניל (Joseph O'Neil), אשר קרא להר על שם מפקדו תומאס מ. אנדרסון (Thomas M. Anderson).

=== הטיפוס על ההר ===
הראשונים שטיפסו על ההר הייתה קבוצה של 13 מטפסים, שבראשה עמד פיירמן בי. לי (Fairman B. Lee) בשנת 1920.

==לקריאה נוספת==
<div class="mw-content-ltr">• Mike Woodmansee, [https://books.google.co.il/books?id=HerpxfguxnwC&pg=PA267&lpg=PA267&dq=%22Mount+Anderson%22+Washington&source=bl&ots=ct-8dnTq4Y&sig=Yfg1ZWW9T25P-jB7ejYpCK0fL88&hl=en&sa=X&ved=2ahUKEwjh18DBtuPfAhUCliwKHWSICMs4FBDoATACegQICBAB#v=onepage&q=%22Mount%20Anderson%22%20Washington&f=false Trekking Washington], P 267</div>

== קישורים חיצוניים ==
* [https://www.ngs.noaa.gov/cgi-bin/ds_mark.prl?PidBox=SY1632 הר אנדרסון] באתר הסקר הגאולוגי של ארצות הברית
* [https://mapcarta.com/23917098 מפה טופוגרפית של אזור הר אנדרסון]
* [https://www.summitpost.org/page/153108 הר אנדרסון] באתר summitpost
* [https://www.peakbagger.com/peak.aspx?pid=997 הר אנדרסון] באתר peakbagger
* [https://web.archive.org/web/20190110183918/https://peakware.com/peaks.php?pk=2916 הר אנדרסון] באתר peakware
* [https://www.mountaineers.org/activities/routes-places/mt-anderson-eel-glacier קרחון איל] באתר mountaineers
* [https://www.mountain-forecast.com/peaks/Mount-Anderson/forecasts/2231 תחזית מזג אוויר עדכנית (לפי גבהים) עבור הר אנדרסון]

==הערות שוליים==

אנדרסון
אנדרסון
אנדרסון
אוראשו נואו

אוראשו נואו (ברומנית: Orașu Nou; בהונגרית: Avasújváros, אוואשאויווארוש; ביידיש: אויוועראָש) הוא כפר במחוז סאטו מארה שברומניה.

==יהודי אוראשו נואו==
יהודים החלו להתיישב בכפר בסוף המאה ה-18 ועיקר פרנסתם היה בעסקי החקלאות למיניה ומעט בעלי בתי מרזח ובעלי מלאכה. עד סוף המאה ה-19 הוקמו בקהילה בית כנסת, מקווה ובית עלמין. רב הקהילה היה רב משותף עם קהילת נגרשט-אואש, הרב שמואל טייטלבוים בנו של הרב ישראל יעקב טייטלבוים.

בזמן מלחמת העולם השנייה הועברו יהודי הכפר לגטו בסאטו מארה ומשם הועברו ביוני 1944 למחנה ההשמדה אושוויץ.

==לקריאה נוספת==
*פנקס הקהילות רומניה, עמוד 76
*אואש-אויוארוש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 10. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==
* 

קטגוריה:רומניה: כפרים
קטגוריה:קהילות יהודיות שהושמדו בשואה
מהירות תת-קולית

מהירות תת-קולית אווירודינמית מתארת תנועת זורם במהירויות אשר נמוכות מאוד ממהירות הקול בכל מקום בתווך.
כאשר מהירות הזורם נמוכה ממהירות הקול (M<1), היא נקראת תת-קולית. עם זאת, מספר מאך של הזרימה משתנה כאשר עובר דרך חפץ או דרך צינור. לכן לצורך פישוט, זורם נחשב תת-קולי אם מספר המאך שלו נע בין 0-0.8.

במשטר זרימה תת-קולי, הפרעות אמפליטודה קטנות נעות במהירות קולית, ומהירות הזורם נמוכה ממהירות הקול. לכן, נוכחות הפרעות אלו מורגשת על ידי כל תחום הזורם. כתוצאה מכך, זרימה תת-קולית ערוכה להתמודד עם הפרעות אלו.

ישנם מספר מקרים של זרימה תת-קולית, המוכר ביותר מביניהם הוא עבור זרימה לא צמיגה, לא דחיסה ולא רוטציונית. המקרה הזה נקרא זרימה פוטנציאלית, וניתן לתיאור באמצעות משוואות דיפרנציאליות.

כאשר פותרים בעיה של זרימה תת-קולית, יש להחליט האם לקחת בחשבון את אפקטי הדחיסות של הזורם. דחיסות היא תיאור כמותי של שינוי הצפיפות בתוך הזורם. כאשר השפעת אפקטי הדחיסות על הפתרון קטנים, ניתן להניח כי הצפיפות קבועה. לכן, הבעיה הופכת לבעיה אווירודינמית במהירות נמוכה בלתי דחיסה.
כאשר הצפיפות משתנה, הזרימה נקראת דחיסה.

באוויר, בדרך כלל מזניחים אפקטי דחיסות כאשר מספר מאך של הזרימה לא עולה על 0.3 (בערך 335 רגל (102 מטר) לשנייה, או 228 מייל (266 ק"מ) לשעה ב-60 מעלות פרנהייט (16 מעלות צלזיוס) ). מעל מספר מאך של 0.3, צריך לתאר את בעיית הזרימה באמצעות אווירודינמיקה דחיסה.

== ראו גם ==
* מהירות על-קולית
* אווירודינמיקה
* מספר מאך

== קישורים חיצוניים ==
*[https://www.grc.nasa.gov/www/k-12/VirtualAero/BottleRocket/airplane/mach.html מספר מאך] באתר נאס"א

קטגוריה:אווירודינמיקה
קטגוריה:הנדסה אווירונאוטית
קטגוריה:קול
קטגוריה:יחידות מידה: מהירות
קטגוריה:מכניקת הזורמים
קטגוריה:מונחים בתעופה
Coco Jamboo

Coco Jamboo הוא שיר שבוצע על ידי הרכב היורודאנס הגרמני Mr. President, ויצא לאור בשנת 1996.

==רקע==
השיר שבוצע בשפה האנגלית יצא לאור במרץ 1996 כסינגל המוביל מאלבום האולפן השני של ההרכב, We See" the Same Sun". השיר הפך ללהיט במספר מדינות באירופה והגיע לעשרת הגדולים במצעדי פזמונים רבים באירופה. הוא זכה להצלחה גם בארצות הברית והגיע למקום ה-21 במצעד הבילבורד הוט 100 בחודש ספטמבר 1997.

השיר זכה בשנת 1997 בפרס אקו כסינגל הדאנס הטוב ביותר.

הווידאו קליפ לשיר יצא באפריל 1996 וצולם בוונצואלה.

בשנת 2015 הוציאה הזמרת הרומניה אינה שיר בשם "Renez Vous" שהכיל סימפול של "Coco Jamboo".

==קישורים חיצוניים==

* [https://genius-com.cdn.ampproject.org/v/s/genius.com/amp/Mr-president-coco-jamboo-lyrics Coco Jamboo, מילות השיר], באתר genius

==הערות שוליים==

קטגוריה:שירי 1996
קטגוריה:סינגלים מ-1996
קטגוריה:שירים באנגלית
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת וורנר רקורדס
קרחון בלו (אנטארקטיקה)

קרחון בלו (באנגלית: Blue Glacier; מילולית: הקרחון הכחול) הוא קרחון גדול, בארץ ויקטוריה שבאנטארקטיקה. 

הקרחון נשפך לתוך קרחון מדף באוורס, כ-16 קילומטרים דרומית לניו הרבור.

קרחון איימוס נשפך לקרחון בלו, בסמוך ממערב לגבעת האנון.

גבעת רובינס גובלת בקרחון מצפונו. 

גובהו של הקרחון 233 מטרים מעל פני הים.

רוחבו של הקרחון נע בין 3.41 ל-6.43 קילומטרים, ואורכו של הקרחון 32 קילומטרים.

== היסטוריה ==
=== גילוי הקרחון ===
הקרחון התגלה על ידי משלחת דיסקברי, שחקרה את אנטארקטיקה תחת פיקודו של רוברט פלקון סקוט בין השנים 1904–1901. 

=== מקור השם ===
סקוט, מגלה הקרחון, נתן לו את שמו בשל הצבע הכחול הבוהק של הקרחון, בעת שהתגלה.

==לקריאה נוספת==
<div class="mw-content-ltr">• Anna Salleh, [https://www.abc.net.au/news/science/2018-03-22/not-just-white-what-makes-icebergs-blue-green-striped/9546940 Not all icebergs are white: Here's what makes them blue, green or striped], (מדוע הקרחונים משנים צבעים - מדוע חלקם כחולים, ירוקים, או מפוספסים) </div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1550 קרחון בלו] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20472 קרחון בלו] באתר הגאזט האנטארקטי של ממשלת ניו זילנד, ותצלומי הקרחון
* [https://data.aad.gov.au/aadc/gaz/scar/search_names_action.cfm?search_text=1484&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון בלו] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1550&fid=antgeo_103 תצלום לוויין של אזור הקרחון]
* [https://mapcarta.com/25599430 מפה טופוגרפית של אזור הקרחון]

== הערות שוליים ==

בלו
בלו
גבעת רובינס (אנטארקטיקה)

גבעת רובינס (באנגלית: Robbins Hill) היא גבעה (או הר) בחוף סקוט בארץ ויקטוריה שבאנטארקטיקה. 

גובהה של הגבעה 1,140 מטרים מעל פני הים בחלקה המערבי של הגבעה. אורכה של הגבעה 6 קילומטרים. 

הגבעה היא חלק מרכס ההרים הטראנס-אנטארקטיים.

הגבעה מצויה בצידו הצפוני של קרחון בלו. 

== היסטוריה ==
=== מקור השם ===
הגבעה נקראת על שמו של רוב רובינס (Rob Robbins) אשר שהה באנטארקטיקה 20 שנים ברציפות במסגרת התוכנית האנטארקטית של ארצות הברית, בתחנות מקמרדו ופאלמר.

רובינס עשה למעלה מ-1,000 צלילות באנטארקטיקה במצר מקמרדו.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17736 גבעת רובינס] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19030 גבעת רובינס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=130823 גבעת רובינס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16890&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת רובינס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

רובינס
רובינס
In the Flesh?, In the Flesh

"" (מאנגלית: "בבשר?") ו-"In the Flesh" (מאנגלית: "בבשר") הם שני שירים של להקת הרוק המתקדם הבריטית פינק פלויד, אשר נכללו באלבום האולפן השניים עשר שהוציאה לאור, The Wall. הכותרת היא התייחסות לסיבוב ההופעות של הלהקה מ-1977 "In the Flesh Tour", שבמהלכו רוג'ר ווטרס, בתסכול, ירק על מעריץ שניסה לטפס על הגדר המפרידה בין הלהקה לקהל.

ווטרס אמר כי המנגינה העיקרית לא הייתה בהתחלה חלק מ-The Wall, אבל הושאלה מ-The Pros and Cons of Hitch Hiking, אשר ווטרס כתב בזמן העבודה על The Wall, והוקלט ויצא כסולו.

בסיקור של השיר נאמר כי הוא נשמע פחות שייך לזאנר הפופ האופייני ללהקה, אבל יש לו מעלות רבות אחרות דוגמת "הקדמה כנה" וההומור שלו.

== קישורים חיצוניים ==

* [https://web.archive.org/web/20110717042441/http://www.thewallanalysis.com/main/in-the-flesh1.html Analysis of the song]

== הערות שוליים ==

קטגוריה:שירי 1979
קטגוריה:שירי פינק פלויד
קטגוריה:שירי להט"ב
דני גוט

דני (דניאל) גוט (נולד ב-31 ביולי 1965) הוא כדורסלן עבר ישראל ומאמן כדורסל. מאמן את קבוצת הפועל אילת מהליגה הלאומית.

==ביוגרפיה==
דני גוט נולד במונטווידאו בירת אורוגוואי.
===קריירת משחק===
גוט שגובהו 1.94 מטר, שיחק בעמדות הגארד והפורוורד. בעונת 1984/5 החל לשחק בהפועל גן שמואל. בעונת 1988/9 שיחק באליצור נתניה. לאחר מכן שיחק שלוש עונות במכבי חיפה ושתי עונות בהפועל ירושלים ושתי עונות במכבי ראשון לציון. גוט שיחק גם באליצור גבעת שמואל, עונה נוספת בהפועל ירושלים ועונה אחת בהפועל חולון.

לאחר שסיים לשחק בליגת העל, שיחק בליגות הכדורסל הנמוכות בישראל: במכבי חדרה מן הליגה השנייה, אליצור חולון והפועל פרדסיה.

גוט היה חבר בנבחרת הנוער ובנבחרת העתודה.
===קריירת אימון===
גוט היה לעוזרו של המאמן צביקה שרף בעונת 2004/05, בדינמו מוסקבה הרוסית. בעונה שאחרי שימש כעוזר מאמן בי.סי. קייב האוקראינית, בה שימש רני כהנא כמנהל המקצועי. בהמשך שימש גוט במשך מספר שנים בתפקיד הסקאוט במכבי תל אביב. בקיץ 2006 מונה כאחד משני עוזריו של מאמן נבחרת רוסיה דייוויד בלאט וכסקאוט של הנבחרת. עימה הוא זכה באליפות אירופה לשנת 2007.

בעונת 2006/07 היה עוזר המאמן של נבן ספאחיה במכבי תל אביב. בקיץ 2007 מונה לתפקיד המנהל המקצועי של הפועל חולון. אך כבר בתחילת העונה עזב לתפקיד של עוזר המאמן דייוויד בלאט באפס פילזן. בטרם הסתיימה העונה עזבו גוט ומאמן הקבוצה את המועדון.
בשנת 2008 מונה לתפקיד מנהל מחלקת הסקאוט במכבי תל אביב, אך פוטר מתפקידו כעבור חצי שנה. בעונת 2009/10 החל לאמן בעירוני רמת גן מליגת העל, אך פוטר לאחר 12 משחקים. בעונה שאחרי היה לעוזר המאמן אלי רבי באליצור אשקלון, ובאוקטובר 2011 שב לאמן בעירוני רמת גן, ששיחקה בעונה זו בליגה השנייה. משנת 2012 שימש כמאמן באקדמיה לכדורסל של איגוד הכדורסל במכון וינגייט.

בסוף שנת 2015 מונה למאמן נבחרת הקדטים. באוקטובר 2016 מונה לתפקיד מאמן נבחרת הנוער שהשתתפה באליפות אירופה.

משנת 2017 משמש גוט כעוזר המאמן בראד גרינברג במכבי אשדוד.

בעונת 2020/21 חתם גוט בבנות הרצליה. 

ב-19 במאי 2023 חתם גוט באלופת המדינה בכדורסל נשים אליצור רמלה כמאמן ראשי, תחתיו הדריך את בתו ירדן אשר שיחקה בקבוצה. גוט הוביל את הקבוצה לזכייה באליפות המדינה בעונת 2023/2024.

ב-3 ליולי 2024, חתם גוט כמאמן בהפועל אילת מהליגה הלאומית.

===מחוץ לכדורסל===
גוט בעלים של חברת Scouting4U העוסקת בניתוח מידע סטטיסטי על שחקני כדורסל. את החברה הקים בשנת 2010 בשותפות עם מיקי גורקה.

==משפחתו==
דני גוט נישא לכדורסלנית העבר פנינה גוט והוא אביו של הכדורסלן גולן גוט ושל הכדורסלנית ירדן גוט. הוא אחיו של אוסקר גוט ששיחק עונה אחת בליגה הלאומית הראשונה במדי הפועל גבת ובליגות נמוכות.
דני גוט הוא גיסו של דייוויד בלאט, ודודו של תמיר בלאט.

==קישורים חיצוניים==
* 
* 

==הערות שוליים==

קטגוריה:כדורסלנים ישראלים
קטגוריה:מאמני כדורסל ישראלים
קטגוריה:כדורסלני הפועל גן שמואל
קטגוריה:כדורסלני מכבי חיפה
קטגוריה:כדורסלני הפועל ירושלים
קטגוריה:כדורסלני מכבי ראשון לציון
קטגוריה:כדורסלני מכבי גבעת שמואל
קטגוריה:כדורסלני הפועל חולון
קטגוריה:כדורסלני מכבי חדרה
קטגוריה:ישראלים ילידי אורוגוואי
קטגוריה:ישראלים שנולדו ב-1965
מיקרופוזאורוס

מיקרופוזאורוס (שם מדעי: Microposaurus; מילולית: "לטאה קטנת עיניים") הוא סוג נכחד של דו-חיים מסדרת הטמנוספונדילים. יצור זה חי בדרום אפריקה ובאוסטרליה של אמצע-סוף הטריאס לפני 247-242 מיליון שנה. נמצאו מסוג זה 2 מינים שהראשון שבהם התגלה בשנת 1925.

== מאפיינים ==
דו-חי זה הגיע לאורך 1-2 מטר והיה בעל גולגולת כבדה ושטוחה שהייתה מלאה שיניים חרוטיות קטנות שעזרו לתפיסת טרף שעבר בסביבתה אך הכילה זוג ניבים קדמיים גדולים יותר. יחסית לדו-חיים אחרים הגולגולת הייתה מוארכת יחסית. כפי ששמו מרמז היא הכילה עיניים קטנות בקדמת הגולגולת. ייתכן שאורח חייו הזכיר את סלמנדרת הענק מיפן וסין, אך הוא חי באזורים טרופיים וחמימים בהרבה.

המיקרופוזאורוס יכל לצאת מהמים אך היה חייב לשמור על עור רטוב וכנראה חי מרבית זמנו בתוך מקווי מים מתוקים. הוא היה אוכל בשר של דגים ויצורים קטנים נוספים שהוא לכד במלתעותיו. הוא נכחד לחלוטין בסוף הטריאס.

== בתרבות ==
יצור זה הופיע במשחק עולם היורה: המשחק. 

==קישורים חיצוניים==

קטגוריה:טמנוספונדילים
קטגוריה:בעלי חיים שחיו בטריאס עליון באפריקה
קטגוריה:מאובני טקסונים שתוארו ב-1925
רולאנדאס וילקונסיאוס

רולאנדאס וילקונסיאוס (בליטאית: Rolandas Vilkončius; נולד בשנת 1976) הוא מנחה טלוויזיה ליטאי.

==ביוגרפיה==
נולד בשנת 1976 אוקמרגה. הוא עבד בתחילה בתחנת רדיו בקובנה בעת שהתחיל ללמוד באוניברסיטה הטכנולוגית של קובנה ואחר כך בתחנת הרדיו "Radiocentras" שבוילנה. 

הוא החל את דרכו ברשת השידור הציבורית LRT שם הגיש מספר תוכניות, בין היתר הוא לקח חלק בהנחיית התוכנית "Celebrity Duets" בה צמדים של המורכבים כל אחד מהם מזמרים וידוענים מתחום אחר מתחרים ביניהם במוזיקה.

ב-2004, 2005 ו-2008 חשף ההצבעה הליטאית באירוויזיון.

ב-2008 הנחה את התחרות הלאומית לייצוג ליטא בתחרות.

==קישורים חיצוניים==

* [https://www.15min.lt/vardai/naujiena/archyvas/rolandas-vilkoncius-nori-gyventi-kaip-paprastas-zmogus-1060-68736]
* [https://www.delfi.lt/veidai/zmones/rvilkoncius-pradejo-vadybininko-karjera.d?id=5248707]

קטגוריה:מנחי טלוויזיה ליטאים
קטגוריה:ליטאים שנולדו ב-1976
קלרה פייש

קלרה פייש (בהונגרית: Klára Fejős, בסרבו-קרואטית: Клара Фејеш / Klara Feješ ; 29 בינואר 1921, בודפשט – 12 בנובמבר 1943, באצ'קה פאלאנקה), הייתה פרטיזנית יוגוסלבית יהודייה, שהשתתפה במלחמת העולם השנייה במערכה ביוגוסלביה; לפני המלחמה הייתה סטודנטית לרפואה בוויבודינה.

==קורות חיים==
נולדה ב-29 בינואר 1921 בבודפשט, למשפחה יהודית של בעלי מלאכה. אביה השתתף ב, הגן על ולאחר נפילתה ברח ליוגוסלביה. היא עצמה חיה שנתיים עם שתי אחיותיה בקאניז'ה, ואז עברה לקיקינדה, שם סיימה בית ספר יסודי ותיכון, ולאחר מכן התקבלה לפקולטה לרפואה באוניברסיטת בלגרד.

היא הצטרפה לתנועה הקומוניסטית כתלמידה. בכיתה ו הפכה לחברה באיגוד הנוער הקומוניסטי של יוגוסלביה. הייתה פעילה בתחום ספרים, באגודות חינוכיות ובאיגודי עובדים. עבדה במנזה (קפטריה) של וובודינסקי (Војвођанске академске трпезе, גם Војвођанска менза) – איחוד הסטודנטים הטובים ביותר של וויוודינה. השתתפה בפעילויות ובהפגנות רבות שאורגנו על ידי סטודנטים בבלגרד. בקיץ 1940 השתתפה בקורסי מרקסיזם בפגישה על . במרץ 1941 הצטרפה כעיתונאית של כתב העת "אומלאדינץ" (Omladinats).

לאחר כיבוש יוגוסלביה על ידי מדינות הציר כחברה בוועדה האזורית של המפלגה בסברו-באנאט (באנאט הצפוני) היא עברה לעבוד בפטרובגראד שהפכה למפקדה של הוועדה המחוזית של המפלגה הקומוניסטית היוגוסלבית בווייוודינה (מאוחר יותר נעמדה גם בוועד איחוד הנוער הקומוניסטי של המחוז). על פי צו של הוועדה, בסוף ספטמבר באותה השנה עברה לפעול ב כמזכירה וקשרית של סווטוזאר "טוזי" מרקוביץ ' והייתה מעורבת במהלך 1942 בארגון תנועת הפרטיזנים ובהפצת כרוזי תעמולה. הייתה ידועה בשם כיסוי "אדש".

לאחר הכישלון והגילוי של סווטוזאר מרקוביץ בנובמבר אותה השנה עזבה את נובי סאד. עם חברי המפלגה השתתפה בארגון ההתנגדות בורבאס, פאראגה, סילבאש ובאצ'קה פאלאנקה. נשלחה מספר פעמים עם משימות מן המפלגה לנובי סאד, והפכה לדמות מפתח של התנגדות הנוער בבאצ'קה. הצטרפה בספטמבר 1943 לוועדה המחוזית של המפלגה כנציגת באצ'קה ובאראנה. נודע ביכולת להתחבא מן המשטרה וסוכני האויב.

ב-12 בנובמבר 1943 נחשפה על ידי הסוכנים ההונגרים ונחסמה בביתה. נהרגה במהלך קרב בו ניסו לעצור את הקבוצה. במהלכו נהרגו שני פרטיזנים נוספים: ז'יבקו פופוביץ' ודושאן וידוביץ', שלושה פעילים מקרב הפרטיזנים דושאן "ולאדה" אלימפיץ', בוגדאן "צרני ג'ורגה" סטויאקוביץ' ולפוסאווה "באבא" אנדריץ' הצליחו להימלט ובהמשך נסעו לפרוסקה גורה. קלרה פייש, פופוביץ' ו-וידוביץ' נקברו בחשאי. לאחר שחרור העיר בסתיו 1944 עצמותיהם נקברו במסודר ליד הכנסייה האורתודוקסית בבאצ'קה פאלאנקה.

על שמה של קלרה פייש נקראים הרחובות בוויוודינה, בית הסטודנט בנובי סאד, נובי סאד, בית הספר היסודי בקייקינד והמחוז במוז'לה .

== ראו גם ==
* [http://www.osfejesklara.edu.rs/index.php/en/ בית הספר היסודי "פייש קלרה" / Fejős Klára Általános Iskola] (הדף בהונגרית, סרבית, גרמנית ואנגלית)

== הערות שוליים ==

קטגוריה:יהודים במלחמת העולם השנייה
קטגוריה:דפים עם תרגומים שלא נסקרו
קטגוריה:פרטיזנים יהודים מיוגוסלביה
קטגוריה:פרטיזנים יהודים מסרביה
קטגוריה:פרטיזניות יהודיות
קטגוריה:ילידות 1921
קטגוריה:נפטרות ב-1943
נמיית כיס מזרחית

נמיית כיס מזרחית (שם מדעי: Dasyurus viverrinus) היא מין של יונק כיס מהמשפחה נמיות כיס. נמיית כיס חיה בחופי דרום אוסטרליה ובאי טסמניה. היא נמצאת בסכנת הכחדה בטבע.

==תיאור==
נמיית הכיס קטנה מעט מחתול בית והיא מגיעה לאורך 53–66 ס"מ בזכרים ו-48–58 ס"מ בנקבות (לא כולל הזנב). משקלם מגיע ל-0.7-1.1 ק"ג. הנמיות בעלות פרווה אפורה-בהירה עם טלאים לבנים עליהם ובטן לבנה. הם בעלי אוזניים ואפים ורודים, חוטם מוארך וכפות רגליים חשופות בדומה לעכברים. הזנב מגיע לאורך 20–28 ס"מ בזכרים ו-17–24 ס"מ בנקבות.

נמיות אלה הם ציידי לילה החיים בין עצי אקליפטוס אך גם בחורשות פתוחות יותר ושדות מרעה. כמה נמיות חיות במורדות ההרים. הן ציידות של טרף קטן כמו חרקים, זוחלים, יונקים מקומיים, עופות וביצים. יש להם נשיכה חזקה מאוד העוזרת להם להרוג את טרפם ולנתח את בשרו.

הטורפים של הנמיות הם בעיקר קרוביהם השדים הטסמנים ותנשמות מסכה אוסטרליות אך הם הפכו למטרה גם לחתולי בית מתפראים ולשועלים שהובאו בידי האדם לאוסטרליה. כנראה על היבשת עצמה הנמיות נכחדו עקב טריפות, מחלות חדשות וכן ממזג אוויר קשה ובלתי צפוי. כיום הם קיימים בטבע רק באי טסמניה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ורג' שו
קטגוריה:נמיות כיס
קטגוריה:טסמניה: יונקים
קטגוריה:בעלי חיים שתוארו ב-1800
אורנה אופיר

אורנה (ארנה) בנאדו אופיר (9 באפריל 1950, סופיה, בולגריה – 11 בינואר 2014, תל אביב) הייתה רופאה ומנהלת רפואית של "אסותא מרכזים רפואיים", חברת הנהלה וחברת דירקטוריון ב"מכבי שירותי בריאות" ודירקטורית חיצונית בחברת איתוראן.

==קורות חיים==
אופיר נולדה ב-9 באפריל 1950 בשם ארנה בנאדו בסופיה שבבולגריה, לאם רופאה ואב כלכלן. בשנת 1952 עלתה לישראל עם הוריה, שהשתקעו ברמלה, ובגיל 10 עברה עם משפחתה לתל אביב. אופיר למדה בתיכון עירוני ד', ואת שירותה בצה"ל עשתה בגרעין השל"ת בקבוצת שילר בשנים 1968–1970.

למדה רפואה וקיבלה תואר MHA במינהל מערכות בריאות מאוניברסיטת תל אביב.

במקביל ללימודי הרפואה, עבדה כאחות בבית החולים הדסה תל אביב. בשנת 1976 החלה התמחות ברפואה פנימית. הייתה רופאה בכירה במחלקתו של הפרופ' שאלתיאל קבילי. בשנת 1988 מונתה לרופאת בית בבית החולים אסותא בתל אביב. בשנת 1995 מונתה לסגנית מנהל בית החולים אסותא תל אביב.

ב-1987 הייתה שותפה להקמת המלר"ם (סקר מנהלים) במרכז הרפואי תל אביב, ומאוחר יותר הקימה וניהלה את מכון הסקר באסותא מרכזים רפואיים.

בשנת 1991 נבחרה לחברת הנהלה וחברה בוועדת הכספים של מכבי שירותי בריאות.

בשנת 2001 הקימה וניהלה את בית החולים השיקומי-גריאטרי בבת ים "מגדל הזהב".

בשנת 2004 התמנתה למנהלת אגף הרפואה של אסותא מרכזים רפואיים. היא אף הייתה שותפה להקמת בית החולים האוניברסיטאי אסותא אשדוד.

בשנת 2010 מונתה למנהלת בית החולים אסותא רמת החייל.

במשך השנים הדריכה והרצתה בפקולטה לרפואה ובפקולטה לניהול של אוניברסיטת תל אביב, במסגרת לימודי תואר שני במנהל מערכות בריאות, לימודי עבודה, ניהול תפעול וסיעוד.

באוקטובר 2012 אובחנה כחולה בסרטן הלבלב. נפטרה ב-11 בינואר 2014.

==חיים אישיים==
הייתה נשואה לד"ר יוסי אופיר, מנהל יחידת עור ומין בבית החולים וולפסון, ולהם שלושה בנים.

==לקריאה נוספת==
* רמי בר אדון, דברים שרציתי לומר, הוצאת אוריון, 2014
* מערכת מנטה, מגזין מנטה, "ברגע שאמרו לי שאין לי גידול בשד, ידעתי שיש לי סרטן בלבלב", ראיון אישי. גיליון 153, עמ' 70–74, יוני 2013
* ד"ר עוזי רביב, עצמאי-טון, ביטאון ארגון הרופאים העצמאיים של מכבי שירותי בריאות, גיליון 89, עמ' 38, מאי 2014

==קישורים חיצוניים==

==הערות שוליים==

קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:מנהלות בתי חולים בישראל
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:רופאות פנימיות ישראליות
קטגוריה:רופאים פנימיים ישראלים
קטגוריה:סגל בית החולים הדסה תל אביב
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל מכבי שירותי בריאות
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-2014
קטגוריה:ישראלים שנפטרו ב-2014
מרכז התיעוד של ההתנגדות האוסטרית

מרכז התיעוד של ההתנגדות האוסטרית (בגרמנית: Dokumentationsarchiv des österreichischen Widerstandes) הוא ארכיון בווינה, אוסטריה המרכז חומרים אודות הנאצים וקורבנותיהם בתקופת מלחמת העולם השנייה והשואה.
== היסטוריה ==
המרכז הוקם בשנת 1963 על ידי מספר חברים בתנועת ההתנגדות האוסטרית לגרמניה הנאצית וקורבנות הרדיפות, וכמו כן לקחו חלק בהקמה גם מספר אקדמאים.

המקום מכיל חומר כתוב אודות השואה ומחנות ההשמדה, מעל 2800 קלטות שמע שהוקלטו על ידי מרואיינים רבים שחיו בתקופה, מערכת נתונים של קורבנות אוסטרים של השואה.

המקום מהווה גם מרכז ייעוץ לתלמידי בית ספר, סטודנטים ועיתונאים, כמו כן עוסק בפעילויות של העברת מורשת התקופה לדורות הבאים.

==קישורים חיצוניים==

* 
* [https://www.univie.ac.at/porem/maps/#Place/9/1823373,6143598/all/1933-2016]

==הערות שוליים==

קטגוריה:אוסטריה: ספריות
קטגוריה:בעקבות מלחמת העולם השנייה: אוסטריה
קטגוריה:השואה: ארכיונים
קטגוריה:וינה: מבנים
כוח שחור-גרון

כוח שחור-גרון (שם מדעי: Varanus bitatawa) הוא מין של לטאת כוח קטנה החיה באיי הפיליפינים ומהווה מזון לשוכני האיים.

לטאה זו יכולה להגיע לאורך 2 מטר עם זנבה, אך היא שוקלת רק 10 ק"ג. היא בעלת עור כחול-שחור המנומר בכתמים צהובים והיא יכולה לנפח את צווארה כדי להיראות מרשימה. הראש של הלטאה מחודד בצורתו והיא בעלת טפרים ארוכים העוזרים לה להיאחז בענפים.

לטאה זו מיוחדת בכך שהיא אחת מ-3 לטאות כוח, נוסף על כוח גריי והמין Varanus mabitang שהם בעלי בעלי תזונה מבוססת על פירות. היא ניזונה על עצי דקל, 20 מטרים מעל הקרקע מפירות הדקלים.

כוח זה הוא קרוב גנטית לכוח גריי הניזון כמותו מפירות וגם חי בפיליפינים. בנוסף שניהם קרובים גנטית לכוח הענקי מקומודו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כוחיים
קטגוריה:הפיליפינים: זוחלים
קטגוריה:הפיליפינים: מינים אנדמיים
קטגוריה:בעלי חיים שתוארו ב-2010
שרקרק (חימוש משוטט)

השרקרק בתצוגה 
שרקרק (באנגלית: Elbit Systems SkyStriker) הוא חימוש משוטט טקטי ארוך טווח לתקיפת מטרות שונות, מתוצרת אלביט מערכות.

השרקרק נחשף לראשונה בקיץ 2017 לקראת הסלון האווירי בפריז, וההופעה המבצעית הראשונה שלו הייתה שנה וחצי אחר כך באזרבייג'ן ב-10 בינואר 2019, כאשר 13 מטוסים מדגם זה הוצגו לנשיא אלייב (בנוסף לחימוש המשוטט הארופ מתוצרת התעשייה האווירית לישראל).

== תפעול ==
השרקרק משוגר ממסילת מעוט (קטפולטה), יכול לשהות מעל אזור עוין, לספק מודיעין, או לאתר מטרות באופן עצמאי ולהתרסק עליהן. המפעיל יכול לבטל את התקיפה, והחימוש יחזור לשיטוט נוסף ולאיתור מטרות. אם לא בוצעה תקיפה, החימוש יכול לחזור ולנחות באמצעות מצנח וכרית אוויר מתנפחת המותקנת בגחון. לאחר הנחיתה ניתן להכשיר אותו לשימוש חוזר.

האפשרות לשגר את השרקרק ממסילה קרקעית או מותקנת על רכב, וכן פשטות ההפעלה שלו, עושות אותו לשימושי מאוד עבור יחידות מיוחדות ויחידות מתמרנות. ראש הנפץ שלו קטן יחסית (5 או 10 ק"ג לעומת 23 ק"ג בהארופ) ולכן הוא מתאים גם לתקיפת מטרות נקודה בתוך אזורים מיושבים מבלי לגרום נזק סביבתי.

המנוע החשמלי שלו מאפשר טיסה שקטה, המתאימה במיוחד למשימות חשאיות.

== נתונים טכניים ==
* משקל: 35 ק"ג
* מנוע: מנוע חשמלי

=== ביצועים ===
* טווח הפעלה: 120 קילומטרים
* מהירות טיסה מרבית: 185 קמ"ש (100 קשר)
* זמן שיטוט מרבי: שעתיים
השרקרק יכול לטוס במהירות כ-120 קמ"ש בשלב הטיסה אל אזור המטרה, לשוטט שעתיים עם ראש קרב של 5 ק"ג או שעה עם ראש קרב של עשרה ק"ג, ולצלול על המטרה במהירות 300 קשר.

=== חימוש ===
* ראשי קרב הכוללים חמישה או עשרה קילוגרם חומר נפץ מרסק (חנ"מ).

== משתמשים ==
* 
* <ref></ref>
* 

== קישורים חיצוניים ==
* [http://elbitsystems.com/product/skystriker/ סקייסטרייקר], באתר אלביט מערכות .
* .

== הערות שוליים ==

קטגוריה:חימוש משוטט
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:אלביט מערכות: כלי טיס בלתי מאוישים
מגנגה

מגנגה (בצרפתית: Meiganga) היא עיירה בקמרון שנמצאת באזור אדמאווה.

== גאוגרפיה ==
מגנגה ממוקמת כ-122 ק"מ מבירת האזור נגאונדרה וכ-429 ק"מ מבירת המדינה יאונדה. בנוסף, העיירה ממוקמת כ-307 ק"מ מהגבול של קמרון עם ניגריה וכ-64 ק"מ מהגבול של קמרון עם הרפובליקה המרכז-אפריקאית.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 1,866 מילימטרים בשנה. חודש ספטמבר הוא החודש שיש בו הכי הרבה גשם (386 מ"מ גשם), וחודש ינואר הוא החודש שיש בו הכי פחות גשם (4 מ"מ גשם).

== תנועה ותחבורה ==
מגנגה ממוקמת ליד הכביש הלאומי N1 ונמצאת כ-22 ק"מ מהכביש הלאומי N6 וכ-9 ק"מ מהכביש D22.

== קישורים חיצוניים ==

* 

== הערות שוליים ==

קטגוריה:קמרון: ערים
סויוז T-15

סויוז T-15 (ברוסית: Союз Т-15) הייתה חללית מסדרת סויוז, שהמריאה ב-13 במרץ 1986 מקוסמודרום בייקונור שבקזחסטן במטרה לבצע עגינה בתחנת החלל מיר. זו הייתה הטיסה האחרונה של חללית מדגם זה.

==צוות==
* לאוניד קיזים - מפקד
* ולדימיר סולוביוב - מהנדס טיסה

===צוות גיבוי===
* אלכסנדר ויקטורנקו - מפקד
* אלכסנדר אלכסנדרוב - מהנדס טיסה

==תיאור המשימה==
"סויוז T-15" שוגרה ב-13 במרץ 1986 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. זו הייתה הטיסה האחרונה של חללית מדגם זה. השיגור בוצע מכן שיגור מס' 1 בעזרת משגר סויוז U. 

===פעליות בתחנת החלל מיר - שלב 1===

עגינה לתחנת החלל מיר בוצע ב-15 במרץ ועברה ללא בעיות. היא בוצע לתא עגינה קדמי. הצוות פתח פתחי מעבר ועבר לתחנת החלל מיר החדשה. בכך החלה פעילות של משלחת מס' 1 לתחנת החלל מיר. 

בגלל מחלת ולדימיר ואסיוטין חללית סויוז T-14 לא השלימה את תוכנית פעולה שלה. לכן הוחלט שצוות "סויוז T-15" תחזור לתחנת החלל סאליוט 7.
הכנות למעבר החלו ב-4 במאי.

===פעילות בתחנת החלל סאליוט 7===
המרחק בין התחנות היה כ-4,000 ק"מ. לקראת המעבר קוסמונאוטים העבירו בחזרה לחללית "סויוז T-15" מצרכים וציוד אישי. במטרה לצמצם צריכת הדלק גובה המסלול תחנת החלל מיר שונה. בזמן ניתוק חללית "סויוז T-15" המרחק היה כ-2,500 ק"מ. 

לאחר ההכנות הנדרשות, תחנת החלל סאליוט 7 התקרבה, סויוז T-15 התנתקה מתחנת החלל מיר ולאחר 29 שעות התחברה ל-"סאליוט 7". הקוסמונאוטים עברו לתחנת החלל ואספו ציוד, מסמכים ומצרכים שונים. כמו כן, הם השלימו מספר ניסויים שלא בוצעו על ידי הצוות הקודם בעקבות מחלתו של ולדימיר ואסיוטין. לאחר השלמת התוכנית, הקוסמונאוטים חזרו לתחנת החלל מיר. ב-6 ביולי 1986, לאוניד קיזים הפך לבן אדם הראשון ששהה בחלל מעל שנה.

ב-28 במאי קיזים וסולוביוב ביצעו פעילות חוץ רכבית שנמשכה כ-4 שעות. בפעילות זו בוצע התקנת מבנה חדש בחלק החיצוני של תחנת החלל.

ב-30 במאי קיזים וסולוביוב ביצעו פעילות חוץ רכבית שנמשכה כ-5 שעות. בפעילות זו הושלמה התקנת מבנה חדש בחלק החיצוני של תחנת החלל. כמו כן בוצעו פעולות ריתוך.

ב-25 ביוני צוות עזב תחנת החלל "סאליוט 7" עם כ-20 מכשירים במשקל כולל של כ-400 ק"ג. טיסה חזרה נמשכה 29 שעות.

===פעילות בתחנת החלל מיר - שלב 2===

עגינה חוזרת בתחנת החלל מיר בוצע ב-26 ביוני ועברה ללא בעיות. היא בוצע לתא עגינה אחורי. הצוות פתח פתחי מעבר ועבר לתחנת החלל מיר. בוצע מעבר ציוד ומסמכים שהובאו מתחנת החלל "סאליוט 7". 

ב-16 ביולי "סויוז T-15" התנתקה מתחנת החלל מיר וחזרה לכדור הארץ. הנחיתה עברה ללא בעיות בשטח קזחסטן של כיום כמתוכנן.

==קישורים חיצוניים==
* [http://www.spacefacts.de/mission/english/soyuz-T-15.htm נתוני המשימה]
* [http://www.astronautix.com/s/soyuzt-15.html נתונים מאנציקלופדיית החלל]

קטגוריה:תוכנית סויוז
קטגוריה:1986 בברית המועצות
ולדימיר ואסיוטין

ולדימיר ולדימירוביץ' ואסיוטין (ברוסית: Владимир Владимирович Васютин; ) היה קוסמונאוט סובייטי שטס לחלל כחבר צוות תחנת החלל סאליוט 7.

==קורות חיים==
ולדימיר ואסיוטין נולד בחרקיב, אוקראינה הסובייטית. לאחר סיום בית הספר הוא התחיל לימודים באוניברסיטה צבאית, וסיים אותה עם תואר מהנדס-טייס. לאחר סיום הלימודים הוא המשיך בשרות בחיל האוויר הסובייטי.

בשנת 1976 נכלל ביחידת הקוסמונאוטים. במהלך השנים הוא היה חבר צוות משנה של מספר משימות חלל.

בשנים 1985 שוגר לחלל בחללית סויוז T-14 לצד גאורגי גרצ'קו ואלכסנדר וולקוב. הם התחברו לתחנת החלל סאליוט 7 והיו מתוכננים לשהות בה חצי שנה במסגרת משלחת מס' 5. בתחילת אוקטובר גילה ואסיוטין לצוות שיש לו כאבים, אך רק בסוף החודש הוחלט לדווח על כך לצוות קרקע. לאחר קבלת ייעוץ רפואי הוחלט להחזיר את ואסיוטין לכדור הארץ לאחר 64 ימים בחלל. בדיקות רפואיות גילו שואסיוטין חולה כבר 4 שנים, אך לא דיווח על כך לרופאים, וזאת בניגוד להנחיות ברורות בנושא. הוחלט להדיח את ואסיוטין מיחידת הקוסמונאוטים, ולהדק בדיקות רפואיות לפני הטיסה. במטרה להסטיר את הבעיה, לוואסיוטין הוענק תואר גיבור ברית המועצות כמקובל. סיבה אמיתית לקיצור הטיסה פורסמה רק כעבור מספר שנים. 

בשנים 1987 סיים ואסיוטין אקדמיה צבאית, ובשנת 1995 סיים עבודת הדוקטורט. הוא עבד מספר שנים במערך הכנת הקצינים עד שיצא לגמלאות.
ואסיוטין היה נשוי ונולדו לו שני ילדים.

בשנת 2002 הוא נפטר מסרטן. נקבר בכפר מונינו במחוז מוסקבה.

==קישורים חיצוניים==
* [http://www.spacefacts.de/bios/cosmonauts/english/Vasyutin_Vladimir.htm תקציר נתונים באתר ספייספאקטס]
* [http://www.astronautix.com/v/vasyutin.html נתונים מאנציקלפדיית החלל]

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:טייסי חיל האוויר הסובייטי
קטגוריה:גנרלים בחיל האוויר הסובייטי
קטגוריה:סובייטים שנולדו ב-1952
קטגוריה:נפטרים ב-2002
סקאניה סדרה 2

סקאניה סדרה 2 (באנגלית: Scania 2-series) היא סדרת משאיות כבדות מתוצרת יצרנית המשאיות והאוטובוסים השוודית סקאניה אשר יוצרו בין השנים 1980–1989.

==מדגמי "סקאניה סדרה 2"==

* "Scania G82".
* "Scania P82".
* "Scania P92".
* "Scania P112".
* "Scania R92".
* "Scania R112".
* "Scania R142".
* "Scania T92".
* "Scania T112".
* "Scania T142".
===תצורות===
* ארגז מטען "בינוני" (מסומן באות "M", פירוש: medium).
* ארגז מטען "כבד" (מסומן באות "H", פירוש heavy).
* ארגז מטען "כבד מאד" (מסומן באות "E", extra-heavy).
===תצורות מיקום מנוע===
* בעל חזית אנכית, "פנים שטוחים" – "Cab over" .
* מנוע בולט בקדמת הרכב – תצורה קונבנציונלית.

===קבינות (תא הנהג)===
* בודדה (דרגש יחיד).
* כפולה (דרגש כפול).

== תמונות ==
<gallery mode="packed" heights="130">
קובץ:Fire engine Scania G82M front.jpg | "סקאניה סדרה 2" דגם "G82M" – כבאית
קובץ:NSWFB SEV - Scania 92M Automatic.jpg | "סקאניה סדרה 2" דגם "P92" – כבאית
קובץ:Colas 1983 Scania 82M tanker truck.jpg | "סקאניה סדרה 2" דגם "P82" – מכלית
קובץ:1986 Scania 112M (D618 SGJ) tractor unit, 2012 HCVS Tyne-Tees Run.jpg | "סקאניה סדרה 2" דגם "P112"
קובץ: Scania 92m.jpg | "סקאניה סדרה 2" דגם דגם "R92"
קובץ:Fire engine Scania 112H, Bombeiros Nazaré, Unit 1009 VTGC 01.JPG | "סקאניה סדרה 2" דגם "R112" – מכלית בשרות מכבי האש של פורטוגל
קובץ:1985 Scania RH6X2Z pic2.JPG | "סקאניה סדרה 2" דגם "R142"
קובץ:Lastbil Scania 92 med liftkorg.JPG | "סקאניה סדרה 2" דגם "T92"
קובץ:1984 Scania 142 H (7163940471).jpg | "סקאניה סדרה 2" דגם "T142", מודל "H", שנת 1984
קובץ:Sandö 03.JPG | "סקאניה סדרה 2" דגם "T142" – מכלית
</gallery>

==ראו גם==
* סקאניה-ואביס L75
* סקאניה סדרה 0
* סקאניה סדרה 1
* סקאניה סדרה 3
* סקאניה סדרה 4

==קישורים חיצוניים==

* 
* 
*[http://www.scania.com/#/ אתר סקאניה]

==הערות שוליים==

קטגוריה:כלי רכב שהושקו ב-1980
קטגוריה:משאיות
קטגוריה:כבאיות
קטגוריה:משאית מכלית
קטגוריה:כלי רכב שוודיים
קטגוריה:כלי רכב המורכבים בברזיל
2
כוכב ברנרד b

כוכב ברנרד b (נקרא גם GJ 699 b) הוא כוכב לכת חוץ-שמשי, ככל הנראה סלעי ומכוסה קרח, המקיף את כוכב ברנרד ומרוחק 5.978 שנות אור ממערכת השמש. על גילויו הוכרז רשמית בנובמבר 2018. הוא כוכב לכת חוץ-שמשי השני הכי קרוב לכדור הארץ (אחרי פרוקסימה קנטאורי b). הוא כוכב לכת דמוי ארץ מכיוון שנמצא באזור ישיב. הוא משלים הקפה סביב הכוכב כל 232.8 יום במרחק ממוצע של 0.4 יחידות אסטרונומיות, מרחק הדומה לזה של כוכב חמה סביב השמש.

כוכב לכת זה קר מאוד, עם טמפרטורה ממוצעת של 168- מעלות צלזיוס ומקבל רק 2% מהקרינה שמגיעה מהשמש לכדור הארץ, אולם המחקר הצביע על כך שבצעירותו היה חם יותר ב-70 מעלות צלזיוס וכך שאם לברנרד b יש גלעין גדול של ברזל או ניקל כמו ליבת כדור הארץ – ייתכן שגלעין זה ממשיך לחמם את המים מתחת לפני השטח, בדומה לתהליך שאנו רואים באגמים התת-קרקעיים של יבשת אנטארקטיקה ובירח הקרח אירופה.

==קישורים חיצוניים==
* 

==הערות שוליים==

קטגוריה:כוכבי לכת חוץ-שמשיים
קטגוריה:קבוצת הכוכבים נושא הנחש
קטגוריה:2018 במדע
Emacs Lisp

Emacs Lisp הוא ניב של שפת התכנות Lisp המשמש כשפת תסריט עבור עורכי Emacs (משפחת עורכי טקסט הכוללת בה את GNU Emacs ו־XEmacs, ופיצולים רבים אחרים). רוב הפונקציונליות של העורך עצמו נכתבה בניב זה על פני מפרש Lisp וליבה שנכתבו ב־C. הניב מכונה לפעמים Elisp, למרות שקיים ניב Lisp קדום יותר עם אותו שם, אך אין קשר בין השניים.

== היסטוריה ==
ריצ'רד סטולמן בחר את Lisp כשפת הרחבה כששכתב מחדש את Emacs עבור מיזם GNU ב־1985 כדי לשחרר אותו מחדש תחת הרישיון הציבורי הכללי של GNU. עורך הטקסט המקורי של Emacs פותח במעבדות MIT לבינה מלאכותית בסביבות תחילת שנות ה־70 לאור המגבלות של העורך TECO שהיה בשימוש אז. 

בתחילת שנות ה־80 הופיע עורך Emacs במכונות ה־Lisp הידוע כ־Zmacs. סטולמן בחר ב־Lisp כשפת ההרחבה שלו מאחר שהכיר בתכונות החזקות שלה, כולל היכולת לטפל בפונקציות כנתונים. למרות ש־Lisp עוד לא עברה תקנון כ־Common Lisp, הניב Scheme כבר היה קיים בזמן שסטולמן היה משכתב את Gosling Emacs לתוך GNU Emacs. הוא בחר שלא להשתמש ב־Scheme לאור הביצועים הנמוכים שלה על מחשבים תעשייתיים (בניגוד למחשבים זעירים שהיו ביתם המסורתי של עורכי Emacs לאורך ההיסטוריה), מאחר שהוא רצה ניב Lisp חסכוני עם ביצועים שניתן לשפר אותם בקלות.

== שימושים עיקריים ==
משתמשי Emacs נעזרים ב־Emacs Lisp בעיקר כדי לתכנת רוטינות והנחיות מותאמות אישית לעורך עצמו, או כדי לשנות את ההתנהגות הקיימת של העורך ואת רכיביו, שגם הם כתובים בניב זה. 

קיימת אפשרות נוספת והיא להשתמש בעורך ההעדפות של Emacs המכונה Customize שמלווה בממשק ידידותי למשתמש. העורך שומר את כל ההגדרות והשינויים בקוד Lisp, והוא בעצמו גם כתוב באותו ניב. 

מכיוון שרוב מוחלט מהרכיבים של Emacs כתובים ב־Lisp, ניתן לראות את השינויים בזמן אמת בלי צורך להפעיל מחדש את העורך תודות לתכונות הדינמיות של השפה.

Emacs מאפשר קליטת קוד Lisp מקבצים חיצוניים בלי צורך להדר אותם, מה שהופך אותו לעורך שכל משתמש יכול להרחיב בקלות ולשתף משתמשים אחרים בקוד Lisp בעזרת מערכת ניהול החבילות של Emacs כגון Elpa או Melpa. 

Emacs Lisp יכולה גם לשמש כשפת תסריט כללית מעבר לעורך עצמו, בדומה ל־bash המצוי ברוב מערכות Unix או בדומה לשפות תסריט עיליות כגון Perl ופייתון על ידי זימון המפרשן של Emacs במצב אצווה "Batch mode" דרך שורת הפקודה. אין ממשק משתמש גרפי כאשר המפרש של Emacs Lisp רץ במצב אצווה, המפרש מבצע את התסריט, מציג פלט ויוצא.

== לעומת ניבי Lisp אחרים ==
Emacs Lisp הוא ניב די שונה משאר ניבי ה־Lisp המצויים כיום כגון Clojure, Common Lisp ו־Scheme, וקרוב ביותר לניב Maclisp אך קיימת גם השפעה מאוחרת יותר מ Common Lisp. הניב תומך בפרדיגמות תכנות אימפרטיבי פונקציונלי ו־פרוצדורלי. 

מאפיין בולט של Emacs Lisp הוא השימוש שלה בתחום הכרזה (scope) דינמי ולא לקסיקלי כברירת מחדל. כלומר, פונקציה עשויה להתייחס למשתנים מקומיים בהיקף שהיא נקראת ממנו (מהפונקציה שזימנה אותה), אך לא בהיקף שבו היא הוגדרה סמנטית בקוד המקור כמו ברוב השפות.

==קישורים חיצוניים==

* 

== הערות שוליים ==

קטגוריה:עורכי טקסט
קטגוריה:שפות תכנות
קטגוריה:ניבי Lisp
קטגוריה:שפות תכנות פונקציונליות
קרלי קלוס

קלוס, 2019
קרלי אליזבת קלוס (באנגלית: Karlie Elizabeth Kloss; נולדה ב-3 באוגוסט 1992) היא דוגמנית ויזמית אמריקאית שהתגיירה. נודעת בעיקר כדוגמנית ("מלאכית") מסלול של חברת ההלבשה התחתונה "ויקטוריה'ס סיקרט".

==קורות חיים==
קלוס נולדה וגדלה בשיקגו, אילינוי שבארצות הברית, למשפחה נוצרית ממוצא גרמני, דני, ופולני. הוריה הם טרייסי (במקור: פיירס), במאית פרילנסרית, וקורט קלוס, רופא. לה שלוש אחיות. ב-1994 עברה עם משפחתה לסנט לואיס, מיזורי. בצעירותה למדה בלט. למדה בבית ספר תיכון במיזורי.

בשנים 2015–2016 לקחה פסק זמן לשנתיים מהדוגמנות, כדי ללמוד בבית הספר גלאטין של אוניברסיטת ניו יורק.

== קריירה ==

בשנת 2011 פרצה קלוס, כשנבחרה להיות מלאכית (דוגמנית) בתצוגות האופנה של חברת ההלבשה התחתונה האמריקאית "ויקטוריה'ס סיקרט", שם כיכבה מדי שנה עד 2015, כשהחליטה לקחת פסק זמן מהדוגמנות בשביל הלימודים.

בשנת 2015 הקימה קלוס את המוסד ללא כוונת רווח "Kode With Klossy" שמטרתו לעודד נערות צעירות ללמוד לתכנת ולהפוך למובילות בענף הטכנולוגיה.<ref name=":0"></ref>

ב-2018 פורסם שהיא תחליף את היידי קלום בהנחיה (ובהפקה בפועל) של תוכנית המציאות "פרויקט מסלול", בעונתה ה-17.

בנובמבר 2020 פורסם כי היא חתמה עם סוכנות הכישרונות UTA <small>(אנ')</small>.<ref name=":0" />

== אקטיביזם בעד ישראל ==
באוקטובר 2023, קלוס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום, ומגנה את האלימות של חמאס.<ref></ref>

== חיים אישיים ==
ב-2012 החלה בזוגיות עם איש העסקים האמריקאי-יהודי ג'ושוע קושנר, אחיו של ג'ארד קושנר (חתנו של נשיא ארצות הברית לשעבר, דונלד טראמפ). ביולי 2018 הודיעה על האירוסים של הזוג, כחודש לאחר שקלוס השלימה את תהליך הגיור שלה. באוקטובר 2018 נישאו שניהם בניו יורק.

גיסתה דרך ג'ארד קושנר (אחיה של בעלה) היא האמריקאית הגיורת, איוונקה טראמפ (בתו של דונלד טראמפ).

קלוס היא חברה טובה של הזמרת טיילור סוויפט, והיא אף הופיעה עמה בווידאו קליפ לשיר "Bad Blood" של סוויפט, שיצא במאי 2015. שתיהן כיכבו גם על שער המגזין "ווג" במרץ 2015, בו שתיהן התראיינו והצטלמו ביחד.

==קישורים חיצוניים==

* 

==הערות שוליים==

קטגוריה:גרות
קטגוריה:דוגמניות אמריקאיות
קטגוריה:דוגמניות יהודיות
קטגוריה:משפחת קושנר
קטגוריה:מלאכיות ויקטוריה'ס סיקרט
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:גרים
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
תפילה (שיר של עפרה חזה)

תפילה הוא סינגל שהוקלט על ידי הזמרת-יוצרת הישראלית עפרה חזה. השיר יצא לאור ביולי 1981, כסינגל מתוך אלבומה השני, בוא נדבר. במרוצת השנים, הפך השיר לנכס צאן ברזל במדינת ישראל. לשיר בוצעו עשרות גרסאות כיסוי ורמיקסים.

השיר הגיע למקום הראשון במצעד של רשת ג', ובנוסף לכך, הגיע למקום השביעי במצעד השנתי של רשת ג'.

== רקע וכתיבה ==
השיר נכתב על ידי בצלאל אלוני והולחן על ידי הנרי ברטר. אלוני סיפר בראיון כי את מילותיו של השיר כתב עבור עפרה חזה וכי אם היה כותב אותו למישהו אחר, מילותיו היו שונות.<ref name=":0"></ref> על השיר החלו לעבור בקיץ 1980, כאשר הנרי ברטר, עולה חדש מצרפת, הגיע אל ביתו של אלוני. לאחר שהגיע לביתו, ביקש אלוני מברטר ליצור לחן מסוים עבור השיר בתוך כמה ימים אחדים.<ref name=":0" />

ברטר סיפר בראיון כי החל ליצור את לחן השיר בזמן שנסע באוטובוס.<ref name=":0" /> בהמשך, הגיע ברטר אל ביתו של אלוני שוב, במטרה להשמיע לו את הלחן הסופי. אלוני תיאר את הלחן כ-"להיט פנטסטי" והחליט לבקש מחזה להקליט דמו שלו. את מילותיו של השיר החל לכתוב אלוני כאשר עלה במדרגות אל ביתו.<ref name=":0" />

בנוסף לכך, סיפר אלוני כי השיר היה "שיר התפילה של עפרה חזה", והוסיף כי היא שרה אותו במלואו בכל פעם שחוותה משבר.<ref name=":0" />

== וידאו קליפ ==
הווידאו קליפ המלא שיצא עבור השיר הועלה לראשונה ליוטיוב ב-11 באוגוסט 2016. הקליפ הועלה לערוץ היוטיוב של כאן מוזיקה ובמקור לקוח מתוך פרק מתוכנית הטלוויזיה הישראלית "זהו זה!", אשר שודר לראשונה ב-30 ביולי 1981. הקליפ צולם בשחור-לבן ובו ניתן לראות את חזה על במה כשלהקת ליווי מאחוריה.

על גבי השיר, נתמך אלבום הווידאו האחרון של חזה תפילה: לשיר קריוקי משירי עופרה, שיצא בשנת 2007.

== הופעה ==
בצלאל אלוני ועפרה חזה החליטו לשלוח את השיר לקדם-אירוויזיון 1981. לבסוף, נדחה השיר.<ref name=":0" /> מפיו של אלוני נאמר כי: "הם לא קיבלו את עפרה ואותי משום שאנחנו שחורים".<ref name=":0" /> לאחר מכן, קיבל אלוני הזמנה להופיע עם השיר בפסטיבל הזמר הבינלאומי שהתקיים בפורטוגל. אלוני נענה להצעה, והופעתה של חזה זכתה לשבחים ולביקורות חיוביות.<ref name=":0" />

באותו פסטיבל הזמר הבינלאומי שהתקיים בפורטוגל, הגיעה חזה אל המקום ה-5.

== גרסאות כיסוי ==
לשיר בוצעו מאות גרסאות כיסוי, ביניהן ניתן למנות את גרסתם של:
*אוף שימחעס, שביצעו את השיר בשנת 2010.
*ישי לפידות, שביצע את השיר בשנת 2010.
*דפנה דקל, שביצעה את השיר עבור ערוץ הטלוויזיה, הופ! ילדות ישראלית.
*נינט טייב, שביצעה את השיר במסגרת תוכנית הטלוויזיה "השיר שלנו".
*רינת גבאי, שביצעה את השיר במסגרת "HOT VOD Young".
*קובי אפללו, שביצע את השיר בשנת 2018, עבור אלבום המחווה, קול הנשמה: שרים עפרה חזה, בהפקה מוזיקלית של יוסי מור.
*עומר אדם, שביצע את השיר בשנת 2020.
*במהלך השנים, קבל השיר מעמד של להיט גדול בהונגריה, תוך הפרת זכויות יוצרים. עם מילים המחודשות שכתב איוון סנש, בביצוע הזמר גיורגי קורדה, והזמרת ההונגריה קלארי באלאז,<ref></ref> שחתומה בהונגריה על הלחן לשם קבלת תמלוגים.<ref></ref>
* ב-2022 הוציא יעקב שוואקי יחד עם נפתלי שניצלר קאבר נוסף לשיר.

== מיקומי שיא ==

== קישורים חיצוניים ==

== הערות שוליים ==

קטגוריה:שירי עפרה חזה
קטגוריה:שירים בעברית
קטגוריה:שירים על אלוהים
קטגוריה:שירים על דת
קטגוריה:שירים על ילדות
קטגוריה:שירים שנכתבו על ידי בצלאל אלוני
The Thin Ice

"The Thin Ice" הוא שיר של להקת פינק פלויד, שנכלל באלבום The Wall בשנת 1979.

== עלילה ==
The Wall הוא סיפור על פינק, שגדל והפך לכוכב רוק מנוכר וממורמר, עם נישואים כושלים ורגשות של מגלומניה. "The Thin Ice" יכול להיות הקדמה לסיפורו, שכן השיר הקודם, הרצועה הפותחת את האלבום ממוקם מאוחר יותר בסיפור של האלבום, ואז הסיפור מתחיל באמצעות פלאשבק. "The Thin Ice" מציג את פינק כתינוק וילד צעיר, ובעוד שהמילים מבטיחות למאזין ש""Mama loves her baby, and Daddy loves you, too" מזהירים גם כי "The sea may look warm... the sky may look blue" אבל "Don't be surprised when a crack in the ice/Appears under your feet".

==ביקורת==
בסיקור של השיר התייחסו אליו כ-"מינורי".

==קישורים חיצוניים==

== הערות שוליים ==

קטגוריה:שירי 1979
קטגוריה:שירי פינק פלויד
וסטפול

וסטפול (בנורווגית: Vestfold) היה אחד ממחוזות נורווגיה. למחוז גבול משותף עם המחוזות בוסקרוד וטלמרק. בוסקרוד הוא המחוז הקטן ביותר מבין כל מחוזות נורווגיה מבחינת שטח, וה-10 המאוכלס ביותר. מנהל המחוז נמצא בטנסברג – העיר העתיקה ביותר בנורווגיה. ב-1 בינואר 2020 המחוז מוזג עם טלמרק בהרבה והפך למחוז וסטפול וטלמרק.

פירוש שם המחוז הוא "מזרח פולד" (שמו הקדום של המחוז; לעומת אסטפול – "מערב פולד"). עד שנת 1919 (שנת חלוקת המחוזות לחלוקה הנוכחית) נקרא המחוז יארלסברג ולארוויק.

== היסטוריה ==

=== תקופת הוויקינגים ===
וסטפולד מוזכר לראשונה במקור כתוב בשנת 813, כאשר מלכי דנמרק היו בווסטפול כדי להרגיע את המרד בקרב הפירסטים. 

תלוליות האבן במרכז העיירה של טונסברג של ימינו תוארכו לתקופת הוויקינגים.

במאה העשירית התבססו המלכים המקומיים. המלך או היועמ"ש שלו התגוררו בבית הדין המלכותי הישן בטונסברג.

נראה כי מלכי דנמרק היו חלשים בווסטפולד מסביבות אמצע המאה ה-9 ועד אמצע המאה העשירית, אך שלטונם התחזק שם בסוף המאה העשירית. נראה כי מלכי דנמרק ניסו לשלוט באזור עד המאה ה-13.

=== ציד לווייתנים ===
ציד לווייתנים היה תעשייה חשובה מהמאה ה-19 בערי חוף כמו לרוויק, טונסברג וסנדפיורד, שהייתה המרכז העולמי לתעשיית הלווייתנים המודרנית בעולם. לא רק גברים ממחוז וסטפולד מהווים כמעט את כל הצוותים בצי הלווייתנים הנורווגי, אלא שרבים היו מעורבים גם בתעשיית הלווייתנים במדינות אחרות. כדוגמה, השלב הראשון של ציד הלווייתנים המודרני באוסטרליה התבסס כמעט לחלוטין על עובדים מלרוויק. בעוד שתחנת הלווייתנים הראשונה באיי פארו הוקמה על ידי סנדפיורדים, לרוויק מילא תפקיד דומה גם לאיי שטלנד. טונסברג יזמה חלק ניכר מתעשיית הלווייתנים באיסלנד וההברים. 

== גאוגרפיה ==
וסטפול הוא המחוז הקטן ביותר בנורווגיה, למעט מחוז העיר אוסלו. הוא שוכן על החוף המערבי של אוסלו פיורד. וסטפולד גובל עם מחוז בוסקרוד בצפון ועם מחוז טלמרק במערב. הוא גובל בסקגראק בים הצפוני גם מדרום וגם ממזרח. המחוז כולל שטח כולל של 2,157 קמ"ר (833 מ"ר) ויש לו קו חוף של 980 ק"מ. הפסגה הגבוהה ביותר במחוז היא בגובה 634.04 מטר (2,080.2 רגל). המחוז הוא גם ביתם של 1,407 איים. [7] נוטרוי (60 קמ"ר) הוא האי הגדול ביותר בווסטפולד, ואילו טים (39 קמ"ר) הוא האי השני בגודלו. 

=== גאולוגיה ===
האדמה הרכה של המחוז מורכבת מזנים של מורנה וקרקעות משקע. עידן הקרח הותיר חלקים גדולים מווסטפול מתחת לפני הים, ואת האדמה המעובדת ביותר ניתן למצוא על הטרסות הימיות. חימר וחול ימי מכסים את מרבית הארץ הנמוכה בדרום מערב ובצפון.

=== נפות ===
מחוז וסטפולד חווה צמצום גדול במספר הנפות. החל משנת 1949 התגוררו במחוז 19 נפות כפריות ושבע נפות בעיר. היו 14 נפות נכון לשנת 2016, אך המספר פחת ל-8 בינואר 2020.

החל מה-1 בינואר 2017 הצטמצם מספר הנפות במחוז וסטפולד מ-14 ל-12.

החל מה -1 בינואר 2018 הצטמצם מספר הנפות במחוז וסטפולד מ-12 ל-9.

== דמוגרפיה ==
על פי נתוני נורבוויה, בווסטפולד היו 244,967 תושבים נכון ל-1 בינואר 2016. המהגרים היוו 11.9 אחוז מהאוכלוסייה בשנת 2017. רוב המהגרים היו מפולין (4,287 נפש), ואחריהם ליטא (2,794) ועיראק (1,549). [64] למרות גודלו הקטן, היה וסטפול צפיפות האוכלוסייה השלישית בגובהה בנורווגיה. עם זאת, ייתכן שצפיפות האוכלוסייה עדיין נחשבה נמוכה; כדוגמה, צפיפות האוכלוסין בהולנד הייתה גבוהה פי ארבעה מזו של מחוז וסטפולד בשנת 1998. <ref></ref>

סנדפיורד הייתה העיר המאוכלסת ביותר במחוז.<ref></ref> אחד מכל ארבעה אנשים מווסטפולד היו מסנדפיורד, או 25.2 אחוז מאוכלוסיית המחוז. 

==קישורים חיצוניים==

* 

== הערות שוליים ==

קטגוריה:נורווגיה: מחוזות לשעבר
אריק שטופלסהאוס

אריק שטופלסהאוס (בגרמנית: Erik Stoffelshaus) הוא עסקן ספורט גרמני, שכיהן בעבר כמנהל ספורטיבי בלוקומוטיב מוסקבה.

==קריירה==
אחרי התנסות כפקיד תעשייתי בחברת המתכות תיסן (Thyssen Stahl AG) ותואר במדעי הספורט באוניברסיטת רוהר בוכום, אריק מונה בשנת 1998 למאמן קבוצת הילדים (עד גיל 11) של שאלקה 04 מגלזנקירכן.

ביולי 2000 עבר מאנשי צוות האימונים לניהול המועדון. שם הוא זכה לתמיכתו של בודו מנצה, מנהל מחלקת הילדים בשאלקה. במהלך כהונתו הגיעו קבוצות הנוער לשני תוארי אליפות גרמניה ושתי זכיות בגביע הגרמני.

בשנת 2002 קיבל רישיון אימון מאופ"א. ביולי 2006 מונה לעוזר מאמן הקבוצה הבוגרת, אנדריאס מולר. בין היתר הוא היה אחראי על רכישות של שחקנים כמו הייקו ווסטרמן, איוון רקיטיץ', ג'רמיין ג'ונס וג'פרסון פרפאן. כהונתו הסתיימה ב-26 במאי 2009.

בנובמבר 2013 נסע לקנדה והפך למנהל הטכני של מועדון הכדורגל מערב אוטווה. במרץ 2015, הוא לקח על עצמו את תפקיד המנהל הטכני של איגוד הכדורגל של אזור יורק בטורונטו.

ב-22 בינואר 2017 הוצג שטופלסהאוס כמנהל הספורטיבי החדש במועדון לוקומוטיב מוסקבה מהפרמייר ליג הרוסי, אחרי שהוזמן על ידי איליה גרקוס. רק חודשים ספורים לאחר שנכנס לתפקידו, היה עד לזכייתה של לוקומוטיב בתואר, כאשר ב-2 במאי 2017, המועדון זכה בפעם השביעית בגביע הרוסי. כתוצאה מכך, המועדון העפיל לשלב הבתים של הליגה האירופית בעונה הבאה. שם לוקומוטיב מוסקבה הפסידה בסיבוב השני לאתלטיקו מדריד, שזכתה בטורניר. בעונה השנייה שלו במועדון הקבוצה זכתה בפעם השלישית בתולדותיה באליפות רוסיה, אחרי ניצחון על זניט סנקט פטרבורג במשחק ליגה, ב-5 במאי 2018.

==השכלה==
אחרי זמנו בשאלקה, הוא קיבל תעודה כמורה לספורט. בשנת 2018 הוא קיבל תואר שני במנהל עסקים בתחום ניהול ספורט באוניברסיטת אירופה של מדריד (Universidad Europea).

==קישורים חיצוניים==

* [https://www.transfermarkt.de/erik-stoffelshaus/profil/trainer/51318 אריק שטופלסהאוס] באתר transfermarkt

==הערות שוליים==

קטגוריה:סוכני כדורגל
קטגוריה:לוקומוטיב מוסקבה (כדורגל)
קטגוריה:עסקני ספורט גרמנים
קטגוריה:גרמנים שנולדו ב-1970